Source: http://docplayer.fi/49883709-Kannusjarven-valuma-alueen-vesiensuojelusuunnitelma.html
Timestamp: 2018-08-20 08:57:20+00:00
Document Index: 2827363

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KANNUSJÄRVEN VALUMA-ALUEEN VESIENSUOJELUSUUNNITELMA - PDF
Download "KANNUSJÄRVEN VALUMA-ALUEEN VESIENSUOJELUSUUNNITELMA"
1 KANNUSJÄRVEN VALUMA-ALUEEN VESIENSUOJELUSUUNNITELMA Kymijoen vesi ja ympäristö ry:n tutkimusraportti no 287/2014 Marjo Ahola, OTSO Metsäpalvelut Kymijoen vesi jaympäristö ry
2 SISÄLLYS 1 KANNUSJÄRVEN VALUMA-ALUE 1 2 KANNUSJÄRVEN VALUMA-ALUEEN VESIENSUOJELUSUUNNITELMAN TAUSTAA 1 3 KANNUSJÄRVEN VALUMA-ALUEEN VESIENSUOJELUKEINOJA 2 4 OJAVUOREN OJAN VALUMA-ALUE Ojavuoren ojan valuma-alueen kuvaus Ojavuoren ojan valuma-alueen vesiensuojeluehdotus 5 5 VALKIN OJAN VALUMA-ALUE Valkin ojan valuma-alueen kuvaus Valkin ojan valuma-alueen vesiensuojeluehdotus 9 6 KURKOJAN VALUMA-ALUE Kurkojan valuma-alueen kuvaus Kurkojan valuma-alueen vesiensuojeluehdotus 12 7 EHDOTUS VESIENSUOJELURAKENTEIDEN TOTEUTUSJÄRJESTYKSEKSI 14
3 KANNUSJÄRVEN VALUMA-ALUE Kannusjärven valuma-alueen pinta-ala on hehtaaria. Kannusjärven valuma-alueella on peltoa ja metsämaata, josta osa on ojitettua suometsää. Etelässä, lännessä ja pohjoisessa pellot ympäröivät Kannusjärven rantaa. Järven itäosissa ranta-alue on pääosin metsää. Valuma-alueen pohjoisosassa on myös muutama lampi. Kannusjärven valumaalueella laadittiin alustava vesiensuojelusuunnitelma kolmelle ojalle. Nämä ojat ovat Ojavuoren oja, Valkin oja ja Kurkoja. 2 KANNUSJÄRVEN VALUMA-ALUEEN VESIENSUOJELUSUUNNITELMAN TAUSTAA Tämä työ on osa Kymijoen alueen järvikunnostushankkeessa laadittua Kannusjärven kunnostussuunnitelmaa. Kannusjärven valuma-alueelle ehdotetuista vesiensuojelurakenteista on keskusteltu maanomistajien kanssa ja maanomistajilta on saatu alustava suostumus vesiensuojelurakenteiden suunnitteluun. Maanomistajille on kerrottu, että jos suunnitelmat etenevät, maanomistajiin ollaan uudelleen yhteydessä ja tällöin mahdollisesta vesiensuojelurakenteen sijoittamisesta maanomistajan maalle tehdään kirjallinen sopimus. Kannusjärven valuma-alueen vesiensuojelusuunnitelma on alustava, koska suunnitelmaa tehtäessä ei ole tehty vesiensuojelurakenteiden tarkkoja rakennemitoituksia. Erityisesti pohjapatojen rakentaminen vaatii ojien vaaituksen. Tätä kautta saadaan selville padon sopiva korko ja padolle parhaiten sopiva sijoituspaikka. Myös putkipadon ja kosteikon teko vaatii suunnitellun alueen vaaituksen. Tässä suunnitelmassa vesiensuojelurakenteet on pyritty sijoittamaan mahdollisuuksien mukaan tien tai pellon reunaan niin, että vesiensuojelurakenteita pääsee tarvittaessa kunnostamaan helposti. Vesiensuojelusuunnitelman teossa käytettyjä tausta-aineistoja ovat ojien valuma-alueiden pinta-alatiedot, suunniteltujen vesiensuojelurakenteiden yläpuolisten valuma-alueiden pinta-alatiedot, eroosioriskianalyysi sekä maaperätieto. Vesiensuojelurakenteen yläpuolisen valuma-alueen pinta-ala ja ojaston maalaji vaikuttavat suoraan sopivan vesiensuojelurakenteen valintaan, koska eri vesiensuojelurakenteet sopivat erikokoisille valuma-alueille ja erilaisille maalajeille. Ojien valuma-alueiden rajaukset sekä vesiensuojelurakenteiden yläpuolisten valuma-alueiden rajaukset on tehty RLGis-ohjelmalla. Eroosioriskianalyysi ohjaa sijoittamaan vesiensuojelurakenteita niihin uomien kohtiin, joissa on keskimääräistä suurempi eroosioriski. Eroosioriski liittyy usein suureen valuma-alueen pinta-alaan, hienojakoiseen maalajiin tai maaston jyrkkyyteen. Kannusjärven valuma-alueen maaperätiedot on saatu Geologian tutkimuslaitoksen tietopalvelusta sekä Paikkatietoikkunan tietopalvelusta. Taustakarttoina on käytetty Maanmittauslaitoksen peruskarttoja vuodelta Kymijoen vesi ja ympäristö ry 1
4 3 KANNUSJÄRVEN VALUMA-ALUEEN VESIENSUOJELUKEINOJA Lähes jokaisen järven valuma-alueen vesiensuojelua voidaan parantaa monilla usein helposti toteutettavilla keinoilla. Järvien rannoille ja ojien reunoilla pitää jättää käsittelemätön suojavyöhyke, jossa maata ei muokata ja pintakasvillisuutta ei poisteta. Rinnemaastossa suojavyöhykkeiden pitäisi olla leveämpiä kuin tasaisessa maastossa. Ojia ei pidä perata järven tai lammen rantaan asti, vaan rantaan pitää aina jättää kaivukatko. Perattaviin ojiin suositellaan jätettävän perkaamattomia kaivukatkoja, jos kaivokatkojen teko on mahdollista. Ojien turhaa perkaamista pitää välttää. Jos alueen ojastoa aiotaan perata, perattavaksi pitää valita vain ne ojat, joissa on välitön perkaustarve. Jyrkissä rinteissä olevia ojia ei pitäisi perata lainkaan. Isojen laskuojien perkaamista kannattaa välttää, jos perkaaminen ei ole aivan välttämätöntä. Lietekuopat ovat yksittäisiin sarkaojiin tehtäviä vesiensuojelurakenteita. Lietekuoppien tarkoituksena on kerätä veden mukana kulkeutuvaa karkeaa kiintoainesta. Lietekuoppia suositellaan tehtäväksi sarkaojien alkumetreille. Pitkiin sarkaojiin suositellaan tehtäväksi useita lietekuoppia metrin välein. Laskeutusaltaan tarkoituksena on hidastaa veden virtausta niin, että kiintoaines laskeutuu altaan pohjalle. Laskeutusallas on tarkoitettu karkeiden ja keskikarkeiden maalajien laskeuttamiseen. Laskeutusallas sopii alle 50 hehtaarin valuma-alueille. Laskeutusaltaasta lähtevän ojan suulle suositellaan tehtäväksi pohja- tai putkipato tai vaihtoehtoisesti ojansuulle voidaan jättää padoksi maa-aineksesta muodostuva kynnys. Putkipadolla hidastetaan vedenvirtausta padon yläpuolisella valuma-alueella ja siten estetään tai vähennetään uomaeroosiota. Putkipato sopii ojitetuille soille, joilla on sarkaojia, joihin padottava vesi voi varastoitua tilapäisesti tulvahuippujen aikana. Tutkimusten mukaan hetkellisestä tulvahuippujen aikaisesta sarkaojien vedenpinnannoususta ei ole haittaa suoalueen puustolle. Putkipato sopii yleensä alle 250 hehtaarin valuma-alueille. Putkipadon yhteyteen tehdään usein laskeutusallas. Pohjapadon tavoitteena on vedenvirtauksen hidastaminen pohjapadon yläpuolisella valuma-alueella ja siten uomaeroosion estäminen tai vähentäminen. Pohjapato sopii yleensä alle hehtaarin valuma-alueille. Pohjapadot sopivat käytettäviksi erityisesti laskuojissa ja rinnemaastossa. Pohjapatoja voidaan käyttää myös pienillä valuma-alueilla kohteissa, joissa uomien maalaji on hienojakoista, koska esimerkiksi laskeutusallas ei sovi hienojakoisten maiden vesiensuojelurakenteeksi. Peräkkäiset pohjapadot muodostavat patoportaat. Kosteikon tarkoituksena on veden mukana kulkevan kiintoaineksen laskeuttaminen ja ra- 2 Kymijoen vesi ja ympäristö ry
5 vinteiden sitominen. Kosteikot sopivat yleensä alle hehtaarin valuma-alueille. Metsätaloudessa kosteikon suosituspinta-ala on noin 1 2 % kosteikon yläpuolisen valumaalueen pinta-alasta. Veden tavoiteviipymä kosteikossa on tuntia ylivaluman aikana. Kosteikkoja suositellaan tehtäväksi luontaisiin paikkoihin kuten vanhoihin järvikuivioihin. Pintavalutuskentän tarkoituksena on kiintoaineksen laskeuttaminen ja ravinteiden sitominen. Pintavalutuskentällä vesi jakautuu tasaisesti kentälle ja suodattuu kentän kasvillisuudessa ja turpeessa. Pintavalutuskentät sopivat yleensä käytännössä alle 100 hehtaarin valuma-alueille. Pintavalutuskentän suosituspinta-ala on vähintään yksi prosentti yläpuolisen valuma-alueen pinta-alasta. Oikein mitoitettu ja toteutettu pintavalutuskenttä on tehokas vesiensuojelurakenne. 4 OJAVUOREN OJAN VALUMA-ALUE 4.1 OJAVUOREN OJAN VALUMA-ALUEEN KUVAUS Ojavuoren ojan valuma-alueen pinta-ala on 400 hehtaaria. Ojavuoren ojan valuma-alueen alajuoksun alue on pääosin peltoa ja yläjuoksun alue metsää. Ojavuoren oja on alajuoksulla iso ja matala pelto-oja. Kylätien yläpuolella oja virtaa lyhyen matkaan rinteessä. Tämän jälkeen oja kulkee Juurissuon melko tasaisen peltoalueen halki. Juurissuon peltoalueen jälkeen pääuoma jatkuu syvässä painanteessa virtaavana uomana kohti Salinsuon peltoaluetta. Oja kulkee isona pelto-ojana Salinsuon peltoalueen halki. Salinsuon peltoalueen yläpuolella oja virtaa kangasmetsässä keskikokoisen metsäojan kokoisena uomana. Täällä metsäalueella ojan virtaus oli voimakasta syksyn inventointiajankohtana. Ojan yläjuoksulla on Ruokosuon ojitettu suometsäalue. Ruokosuon ojat ovat pääosin keskikokoisen metsäojan kokoisia ja melko hyväkuntoisia. Ojavuoren ojaan liittyy peltoalueella muutamia etelästä ja pohjoisesta tulevia sivuojia. Läntisin Ojavuoren ojaan liittyvä oja alkaa Pirsnotkonsuon ojitetulta suometsäalueelta. Pirsnotkonsuon ojien perkaamisesta on aikaa ja ojastoon on kasvanut eroosiota ehkäisevää kasvillisuutta. Kymijoen vesi ja ympäristö ry 3
6 Kuva 1. Ojavuoren ojan valuma-alueet, ehdotetut vesiensuojelurakenteet ja uomien eroosioriski. Ojavuoren ojan valuma-alue on rajattu kuvassa tummansinisellä. Vesiensuojelurakenteiden yläpuoliset valuma-alueet on rajattu keskisinisellä. Valuma-alueen pinta-alan mittauspiste on merkattu punaisella ympyrällä rannan lähelle. Ojavuoren ojan alajuoksun maaperä rannan lähettyvillä on liejusavea. Juurissuon peltoalueella maaperä on savea. Juurissuon ja Pirsnotkonsuon välisellä metsäalueella uoman maaperä on pääosin hiekkaa. Pirsnotkonsuon uomien maaperä on rahkaturvetta. Juurissuon ja Salinsuon välisellä metsäalueella uoman maaperä on karkeaa hietaa. Salinsuon maaperä on savea ja liejusavea. Salinsuon ja Ruokosuon välisellä metsäalueella uoman maaperä on pääosin eroosioherkkää hienoa hietaa. Ruokosuon maaperä on rahkaturvetta. 4 Kymijoen vesi ja ympäristö ry
7 Kuva 2. Ojavuoren oja rannan lähellä. Ojavuoren ojan eroosioriski on pääosin suuri. Myös pääuomaan liittyvien sivuojien eroosioriski on suurimmaksi osaksi suuri. Ojavuoren ojan valuma-alueen ojat ovat pääosin reunoiltaan heinittyneitä, vakiintuneessa tilassa olevia ojia. Tästä huolimatta valumaalueen ojastossa näkyi inventointiajankohtana muutamissa kohdissa eroosiota. Ojavuoren ojassa on välitön vesiensuojelutarve. Pirsnotkonsuon alueella ei ole välitöntä vesiensuojelutarvetta, koska suoalueen ojat ovat pääosin sammaleen peitossa. 4.2 OJAVUOREN OJAN VALUMA-ALUEEN VESIENSUOJELUEHDOTUS Ojavuoren ojan ojaston perkaamista kannattaa välttää jatkossa, jos ojan perkaaminen ei ole aivan välttämätöntä. Alueen ojat ovat tällä hetkellä pääosin heinittyneet ja vakiintuneessa tilassa. Heinittyminen estää uomaeroosiota. Lisäksi riittävän suojavyöhykkeen jättäminen peltoalueella ojien reunoille parantaa ojien vesiensuojelua. Jos ojaa kuitenkin perataan tulevaisuudessa, rantaa pitää jättää pitkä perkaamaton kaivukatko. Ojavuoren ojaan ehdotetaan tehtäväksi kosteikko Juurissuon ja Salinsuon väliseen painanteeseen. Ehdotetun kosteikon yläpuolisen valuma-alueen pinta-ala on 186 hehtaaria. Kosteikosta tulisi pitkä ja kapea. Mahdollinen kosteikko pitää suunnitella siten, että kosteikon varressa olevalle pellolle istutetut taimet eivät jää veden alle. Kosteikko olisi todennäköisesti melko helppo toteuttaa, koska alue on luontainen painanne, jonka patoaminen on helppoa. Kymijoen vesi ja ympäristö ry 5
8 Kuva 3. Ehdotetun kosteikon paikka lähellä Salinsuon peltoaluetta. Ruokosuon vedet virtaavat alajuoksun suuntaan kahden laskuojan kautta. Ruokosuon laskuojien yläpuolisen valuma-alueen pinta-ala on 79 hehtaaria. Molempiin laskuojiin ehdotetaan tehtäväksi putkipadot ja näiden yläpuolelle laskeutusaltaat. Vaihtoehtoisesti ojiin voi tehdä myös pohjapadot. Kuva 4. Ruokosuon ylemmän laskuojan ja sarkaojan risteys. Ojien reunoissa on näkyvissä eroosiota. 6 Kymijoen vesi ja ympäristö ry
9 Pirsnotkon suoalueelle ei ole välitöntä vesiensuojelutarvetta. Jos Pirsnotkon suoalueen ojia perataan tulevaisuudessa, suoalueen laskuojaan ehdotetaan tehtäväksi putkipato ja laskeutusallas. 5 VALKIN OJAN VALUMA-ALUE 5.1 VALKIN OJAN VALUMA-ALUEEN KUVAUS Valkin ojan valuma-alueen pinta-ala on 228 hehtaaria. Valkin ojan valuma-alueen alaosa on peltoa ja yläosa metsää. Valuma-alueen yläosassa on myös pari pienehköä peltoa. Valkin oja on rannan lähellä keskikokoinen pelto-oja. Yläjuoksun suuntaan kuljettaessa oja jatkuu peltojen välissä olevassa painanteessa. Peltoalueen yläosassa laskuoja haarautuu kahteen osaan. Pohjoiseen johtava ojanhaara kulkee metsässä viettävässä rinnemaastossa. Myös länteen johtava ojanosa kulkee metsässä viettävässä rinnemaastossa. Länteen johtava ojanosa jakautuu vielä kahdeksi uomaksi, joista Heponotkonmäen vierestä kulkeva oja virtaa jyrkässä rinteessä. Kymijoen vesi ja ympäristö ry 7
10 Kuva 5. Valkin ojan valuma-alueet, ehdotetut vesiensuojelurakenteet ja uomien eroosioriski. Valkin ojan valuma-alue on rajattu kuvassa tummansinisellä. Vesiensuojelurakenteiden yläpuoliset valuma-alueet on rajattu keskisinisellä. Valuma-alueen pinta-alan mittauspiste on merkattu punaisella ympyrällä rannan lähelle. Valkin ojan maaperä on koko peltoalueella savea. Savimaa jatkuu jonkun matkaa vielä yläjuoksun metsäosuudella. Yläjuoksun pohjoiseen johtavan haaran maaperä on karkeaa hietaa. Yläjuoksun länteen johtavan haaran maaperä on pääosin savea ja lyhyeltä matkaa moreenia. Heponotkonmäen länsireunaa kulkevan ojan maaperä on karkeaa hietaa. Alueen maanomistajat ovat tehneet omatoimisesti vesiensuojelurakenteita. Valkin tilan kohdalla ojaan on tehty iso laskeutusallas, jota myös tyhjennetään tarvittaessa. Maanomistajan mukaan laskeutusallas täyttyy aika nopeasti yläjuoksulta tulevasta maa-aineksesta. Ylempänä olevan Päivärinnan tilan maalle on tehty pohjoisesta tulevaan laskuojaan laskeutusallas. 8 Kymijoen vesi ja ympäristö ry
11 Kuva 6. Valkin ojan valuma-alueelle tehty ylempi laskeutusallas. Valkin ojan eroosioriski on pääosin suuri. Erityisesti peltoalueen yläpuolella olevissa metsäojissa on näkyvissä eroosiota. Eroosio on paikoin voimakasta. Valkin ojassa on välitön vesiensuojelutarve. 5.2 VALKIN OJAN VALUMA-ALUEEN VESIENSUOJELUEHDOTUS Valkin ojan yksi vesiensuojelukeino on ojaston perkaamisen välttäminen. Ojasto kulkee pääosin viettävässä maastossa ja ojaston maalaji on hienojakoista. Ojan perkaaminen irrottaisi todennäköisesti runsaasti kiintoainetta. Osa alueen ojista on tällä hetkellä ainakin osittain heinittyneitä ja vakiintuneessa tilassa. Heinittyminen estää ojien uomaeroosiota. Lisäksi riittävän suojavyöhykkeen jättäminen peltoalueella ojan reunaan on merkittävä vesiensuojelukeino. Jos ojaa perataan tulevaisuudessa, rantaan pitää jättää pitkä perkaamaton kaivukatko. Valkin ojan valuma-alueella voidaan oikein toteutetuilla vesiensuojelurakenteilla vähentää merkittävästi ojan järveen tuoman kiintoaineen määrää. Oikeat vesiensuojelurakenteet ovat tehokkaita Valkin ojan valuma-alueella, koska ojasto kulkee pääosin viettävässä rinnemaastossa, jossa veden virtausnopeutta pienentämällä voidaan vähentää uomaeroosiota. Valkin ojan alajuoksulle ehdotetaan tehtäväksi kosteikko. Mahdollisen kosteikon yläpuolisen valuma-alueen pinta-ala on 204 hehtaaria. Kosteikko voidaan tehdä laajentamalla nykyisin paikalla olevaa laskeutusallasta. Kosteikko ei todennäköisesti täytä pinta-alaltaan mitoitusohjeiden pinta-alasuositusta. Silti kosteikko kannattaisi rakentaa, koska kosteikko Kymijoen vesi ja ympäristö ry 9
12 sitoisi ravinteita sekä pidättäisi erityisesti yläjuoksulta tulevaa kiintoainesta. Kuva 7. Valkin ojaan ehdotetun kosteikon paikka. Peltoalueen länsipuolella kulkeviin metsäojiin ehdotetaan rakennettavaksi useita pohjapatoja. Alimman ehdotetun pohjapadon yläpuolisen valuma-alueen koko on 134 hehtaaria. Pohjapadot kannattaa pyrkiä sijoittamaan kohtiin, joissa on selvä korkeusero. Rinnemaastossa kulkevien ojien eroosiota voidaan vähentää hidastamalla vedenvirtausnopeutta pohjapatojen avulla. Pohjapatoja pitäisi tehdä riittävän monta, koska yhdellä pohjapadolla ei voida hidastaa pitkältä matkalta rinnemaastossa virtaavan ojan virtausta. Pohjapadoille parhaiten sopivat paikat saadaan selville mahdollisen vesiensuojelurakenteiden tarkemman suunnittelun yhteydessä vaaittamalla ojat. 10 Kymijoen vesi ja ympäristö ry
13 Kuva 8. Valkin ojan yläjuoksun uoma ehdotetun pohjapadon lähellä. Uomassa on näkyvissä voimakasta eroosiota. Peltoalueen pohjoisreunassa olevaa laskeutusallasta kannattaa kunnostaa säännöllisesti. Laskeutusaltaan yläpuolisen valuma-alueen pinta-ala on 29 hehtaaria. Lisäksi laskeutusaltaan yläpuoliseen metsäojaan voisi mahdollisesti tehdä pohjapatoja hidastamaan vedenvirtausta. 6 KURKOJAN VALUMA-ALUE 6.1 KURKOJAN VALUMA-ALUEEN KUVAUS Kurkojan valuma-alueen pinta-ala on 463 hehtaaria. Kurkojan valuma-alueen alajuoksu on peltoaluetta. Yläjuoksun suuntaan kuljettaessa Kurkoja kulkee muutaman metsäkaistaleen halki, mutta muutoin oja kulkee peltoalueella. Kurkojan yläjuoksulla on laaja, ojitettu Ihakkasuon suoalue, joka on metsätalouskäytössä. Ihakkasuon vedet laskevat Kurkojaan kolmea pääuomaa pitkin. Suoalueella kulkee myös sarkaojia suurempia kokoojaojia. Rannasta Ihakkasuota kohti kuljettaessa Kurkojaan liittyy muutamia sivuilta tulevia pienempiä pelto-ojia. Valuma-alueen ojat ovat pääosin vakiintuneessa tilassa ja reunoiltaan heinittyneitä. Heinittyneet ojanreunat estävät ojien eroosiota. Kymijoen vesi ja ympäristö ry 11
14 Kuva 9. Kurkojan valuma-alueet, ehdotetut vesiensuojelurakenteet ja uomien eroosioriski. Kurkojan valuma-alue on rajattu kuvassa tummansinisellä. Vesiensuojelurakenteiden yläpuoliset valumaalueet on rajattu keskisinisellä. Valuma-alueen pinta-alan mittauspiste on merkattu punaisella ympyrällä rannan lähelle. Kurkojan alajuoksun peltoalueen maaperä on savea. Yläjuoksulla ennen Ihakkasuon laidassa olevaa peltoaluetta on maaperässä kaistale moreenia. Ihakkasuon länsireuna ja suon reunassa oleva pelto ovat savimaata. Muutoin Ihakkasuon maaperä on sara- ja rahkaturvetta. Kurkojan valuma-alueen pääuomien eroosioriski on suurimmaksi osaksi suuri tai kohtalainen. Ihakkasuon sarkaojien eroosioriski on pääosin keskimääräinen. Kurkojan valumaalueen inventoiduissa uomissa on näkyvissä jonkin verran eroosiota. Mittausten mukaan Kurkoja kuormittaa merkittävästi Kannusjärveä. Kurkojassa on välitön vesiensuojelutarve. 6.2 KURKOJAN VALUMA-ALUEEN VESIENSUOJELUEHDOTUS Kurkojan perkaamista pitäisi välttää. Heinittyneet laskuojan reunat estävät eroosion syntymistä. Jos Kurkojaa perataan tulevaisuudessa, rantaan pitää jättää pitkä, perkaamaton 12 Kymijoen vesi ja ympäristö ry
15 kaivukatko. Lisäksi riittävän suojavyöhykkeen jättäminen peltoalueella ojien reunoille parantaa ojien vesiensuojelua. Kurkojaan ehdotetaan tehtäväksi pohjapato peltoalueen yläreunaan. Pohjapadon yläpuolisen valuma-alueen pinta-ala on 172 hehtaaria. Pohjapadon tarkoituksena on hidastaa tulva-aikaista vedenvirtausta, ja tätä kautta vähentää vedenvirtauksen aiheuttamaa uomaeroosiota. Pohjapadolle parhaiten sopiva sijoituspaikka saadaan selville vasta mahdollisen jatkosuunnittelun yhteydessä tehtävällä Kurkojan vaaituksella. Ihakkasuolta lähteviin purkuojiin ehdotetaan tehtäväksi putkipadot ja laskeutusaltaat. Suon keskiosan valuma-alueella on kaksi isompaa kokoojaojaa, joihin molempiin ehdotetaan tehtäväksi putkipadot. Vaihtoehtoisesti suon purkuojiin voidaan tehdä pohjapadot. Ihakkasuon eteläisimmän purkuojan valuma-alueen pinta-ala on 149 hehtaaria. Tosin tähän sisältyy myös suon keskiosat, joiden vesistä ilmeisesti osa purkautuu keskimmäistä purkuojaa pitkin ja osa eteläistä purkuojaa pitkin. Suon keskiosan valuma-alueen pinta-ala on 104 hehtaaria ja suon pohjoisosan valuma-alueen pinta-ala on 148 hehtaaria. Putkipatojen avulla rajoitetaan tulva-aikaista vedenvirtausta ja vähennetään voimakkaan vedenvirtauksen aiheuttamaan uomaeroosiota. Putkipato padottaa tulva-aikaista vettä padon yläpuoliseen laskeutusaltaaseen sekä yläpuoliseen sarkaojastoon. Padotus on tilapäistä, joten padotuksesta ei ole haittaa puustolle. Suon purkuojiin tehtävillä padoilla pystytään hillitsemään Kurkojan alajuoksun tulvia. Putkipadon yhteyteen tehtäviin laskeutusaltaisiin laskeutetaan veden mukana kulkeutuva karkea kiintoaines. Kurkojan vesiensuojelu-rakenteiden toteuttaminen kannattaa aloittaa Ihakkasuolta, koska Ihakkasuolta tulee tulva-aikana runsaasti vettä. Jos Ihakkasuon tulva-aikaista virtaamaa ei rajoiteta, alemmas Kurkojaan on hankalaa rakentaa toimivia vesiensuojelurakenteita. Kuva 10. Ihakkasuon pohjoisin laskuoja suoalueella. Kymijoen vesi ja ympäristö ry 13
16 7 EHDOTUS VESIENSUOJELURAKENTEIDEN TOTEUTUSJÄRJESTYKSEKSI Vesiensuojelurakenteille ehdotetaan seuraavaa toteuttamisjärjestystä: 1. Valkin ojan yläjuoksun pohjapadot 2. Kurkojan suoalueen putkipadot 3. Ojavuoren ojan kosteikko 4. Valkin ojan kosteikko 5. Kurkojan pohjapato 6. Ojavuoren ojan suoalueen putkipadot Ehdotus vesiensuojelurakenteiden toteuttamisjärjestykseksi perustuu arvioon siitä, millä ehdotetuista vesiensuojelurakenteista pystyttäisiin parhaiten parantamaan Kannusjärven valuma-alueen vesiensuojelua. Vesiensuojelun parantamisen kannalta olisi toivottavaa, että jokaiseen näistä kolmesta ojasta voitaisiin rakentaa ainakin yksi vesiensuojelurakenne tai padoista muodostuva vesiensuojelurakenneryhmä. 14 Kymijoen vesi ja ympäristö ry